Un filmuleț mai puțin cunoscut cu Klaus Iohannis a revenit în actualitate astăzi, după ce primarul Sibiului a devenit președintele ales al României.

Într-un clip filmat de la bordul unei mașini, postat pe Trafictube, se observă cum un șofer îl ”surprinde” pe Klaus Iohannis în parcarea unui supermarket și îl claxonează prompt, pentru ca primarul să îi facă loc.

Cum aude claxonul, primarul Sibiului se dă un pas în spate și spune calm: ”Se putea și fără claxon”.

Replica nu îl liniștește pe șofer: ”Da’ de ce nu vă uitați? Domnu’, da’ de ce nu vă uitați? Domnu’ Iohannis…”.

Filmulețul a fost realizat în vara acestui an.